|  |  |  |
| --- | --- | --- |
| **REPUBLICA MOLDOVA****CONSILIUL RAIONAL****SÎNGEREI** |  | **РЕСПУБЛИКА МОЛДОВА****СЫНДЖЕРЕЙСКИЙ****РАЙОННЫЙ СОВЕТ** |

**EXTRAS**

**DECIZIE Nr. 5/6**

**din 25 august 2025**

**or. Sîngerei**

**Cu privire la desemnarea reprezentantului Consiliului Raional Sîngerei**

**în instanţele de judecată**

 Având în vedere: Nota de fundamentare „Cu privire la desemnarea reprezentantului Consiliului Raional Sîngerei în instanţele de judecată”;

În temeiul art. 43 alin. (1) lit. m) al Legii nr. 436/2006 privind administrația publică locală, art. 79 – 81 din Codul de procedură civilă al Republicii Moldova Nr. 225/2003, ținând cont de necesitatea reprezentării intereselor şi apărării drepturilor Consiliului raional Sîngerei în instanţele de judecată, conform atribuțiilor prevăzute în Fișa postului pentru funcția de specialist principal Secția Juridică și Resurse Umane (domeniul juridic),

**Consiliul Raional,**

**D E C I D E:**

1. Se desemnează dl Cătălin SANDU- specialist principal, Secția Juridică și Resurse Umane în calitate de reprezentant al Consiliului raional Sîngerei, în instanţele naționale de judecată.
2. Se aprobă și se eliberează dlui Cătălin SANDU, Procură pentru executarea prezentei Decizii (Anexa nr. 1).
3. Controlul executării deciziei în cauză va fi exercitat de către Comisia consultativă pentru Etică, legislație, ordine și drepturile omului (I. Vieru).
4. Prezenta Decizie poate fi contestată la Judecătoria Bălți (sediul Central, str. Hotinului, nr.43) în termen de 30 zile de la data publicării, potrivit Codului Administrativ al Republicii Moldova nr.116 din 19.07.2018.

**Preşedinta şedinţei Alina TABARCEA**

**CONTRASEMNAT:**

**Secretară interimară a Consiliului raional Angela MIHALIUC**

***Conform originalului***

**Secretară interimară a Consiliului raional Angela MIHALIUC**

***Anexa nr.1***

***la Decizia Consiliului Raional Sîngerei***

***nr. 5/6 din \_25 august 2025***

**PROCURĂ**

 Consiliul Raional Sîngerei îl împuternicește pe dl Cătălin SANDU - specialist principal Secția Juridică și Resurse Umane, să reprezinte drepturile și interesele legitime ale Consiliului Raional Sîngerei în toate instanțele de judecată naționale, autoritățile publice, organele de drept, societățile comerciale și obștești ale Republicii Moldova, cu drept de a exercita în numele Consiliului raional Sîngerei toate actele procedurale prevăzute de art. 81 Cod de Procedură Civilă nr. 225/2003, inclusiv dreptul de a semna cererea de chemare în judecată şi de a o depune în judecată, de a recurge la arbitraj pentru soluționarea litigiului, de a renunţa total sau parţial la pretenţiile din acţiune, de a majora sau reduce cuantumul acestor pretenţii, de a modifica temeiul sau obiectul acţiunii, de a o recunoaşte, de a recurge la mediere, de a încheia tranzacţii, de a intenta acţiune reconvenţională, de a ataca hotărîrea judecătorească, de a-i schimba modul de executare, de a amîna sau eşalona executarea ei, de a prezenta un titlu executoriu spre urmărire, de a primi bunuri sau bani în temeiul hotărîrii judecătoreşti.

Prezenta procură este valabilă \_3 (trei) ani\_ din momentul emiterii.